1. **Sprendimo pakeitimas Nr. V-352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“.**

Nuoroda:<https://www.e-tar.lt/portal/lt/legalAct/cd9923a0755811ec993ff5ca6e8ba60c>

Trumpai svarbiausi pasikeitimų aspektai:

1. **Izoliacija netaikoma** tik persirgusiems asmenims, kai nuo **teigiamo PGR / antigeno testo**(mobiliajame punkte, ASPĮ) rezultato praėjo **mažiau kaip 90 d.**
2. Izoliacija po kontakto su sergančiuoju trumpinama iki**7 dienų.**

**Ugdymo įstaigos darbuotojai,**turėję kontaktą su sergančiuoju COVID-19 liga:

**UGDYMO ĮSTAIGOJE:**

* mažesniu nei 1 m. atstumu, ilgiau nei 4 val. **privalo izoliuotis 7 dienas** nuo paskutinės sąlyčio dienos. Izoliacija NEBUS TAIKOMA jei darbuotojas atliks savikontrolę greitaisiais antigeno testais (toliau – GAT): pagal algoritmą GAT iškart + GAT po 48 / 72  val. + GAT po 48 val.;
* didesniu nei 1 m. atstumu, trumpiau nei 4 val. **izoliacija yra netaikoma**, rekomenduojama atlikti GAT pagal algoritmą: GAT iškart + GAT po 48 / 72  val. + GAT po 48 val.

**SOCIALINĖJE APLINKOJE** (koncerte, pietaujant draugų kompanijoje ir kt.):

* **izoliacija netaikoma**, rekomenduojama atlikti GAT pagal algoritmą: GAT iškart + GAT po 48 / 72  val. + GAT po 48 val. Jei yra galimybė, rekomenduojamas nuotolinis darbas.

**SU KARTU GYVENANČIAIS ASMENIMIS:**

* **privaloma izoliacija** **7 dienas** (skaičiuojama nuo teigiamo PGR / antigeno testo gavimo datos, atlikto mobiliajame punkte, ASPĮ);
* **izoliacija nebus taikoma**, jei darbuotojas atliks savikontrolę GAT pagal algoritmą: GAT iškart + GAT po 48 / 72  val. + GAT po 48 val.

Ugdymo įstaigos**ikimokyklinio ir priešmokyklinio ugdymo mokiniai,** turėję kontaktą su sergančiuoju COVID-19 liga:

**UGDYMO ĮSTAIGOJE:**

* **izoliacija netaikoma**, mokiniai dalyvauja ugdymo procese.

**SU KARTU GYVENANČIAIS ASMENIMIS:**

* **izoliacija taikoma** – 7 dienos.

**NEDARBINGUMO PAŽYMĖJIMO IŠDAVIMO TVARKA**

Turėjus kontaktą su sergančiuoju **reikia kreiptis į NVSC ir pateikti prašymą** per Elektroninius valdžios vartus adresu[www.epaslaugos.lt](http://www.epaslaugos.lt/), registruotu paštu ar atstovui atvykus į NVSC departamentą ar teritorinį jo skyrių. Plačiau galite rasti:<https://nvsc.lrv.lt/lt/nedarbingumo-pazymejimo-del-privalomos-izoliacijos-isdavimas>

**Primename:**

* Susirgusiems gyventojams izoliaciją skiria ir nutraukia šeimos gydytojas.
* Pajutę COVID-19 ligai būdingus simptomus kviečiame registruotis tyrimui internetu[www.1808.lt](http://www.1808.lt/) arba trumpuoju numeriu 1808 ir izoliuotis iki rezultato gavimo.
* Gavus teigiamą tyrimo rezultatą, reikėtų kreiptis į šeimos gydytoją ir pildyti NVSC anketą (<https://atvejis.nvsc.lt/>) bei nurodyti sąlytį turėjusius kartu gyvenančius asmenis.

1. **Sprendimo pakeitimas Nr. V-383 ,,Dėl Vaikų ir suaugusiųjų COVID-19 ligos (koronaviruso infekcijos) diagnostikos ir gydymo tvarkos aprašo patvirtinimo“.**

Nuoroda: <https://e-seimas.lrs.lt/portal/legalAct/lt/TAD/9ad93921682411eaa02cacf2a861120c/asr>

Pagrindinis pasikeitimas – **sergantiems besimptome** COVID-19 ligos forma izoliacija gali būti nutraukiama po 7 dienų nuo teigiamo PGR / antigeno testo (mobiliajame punkte, ASPĮ) atsakymo.